โรงพยาบาลมหาสารคาม

**วิธีปฏิบัติ**

**Work Instruction**

**ชื่อเอกสาร**: **วิธีแนวทางการเตรียมผู้ป่วยก่อนส่องกล้องทางเดินอาหารส่วนบน**

**งานการพยาบาลคลินิกเฉพาะทางสาขาศัลยกรรม**

**(Document Title)**

**เลขที่เอกสาร : MKH-WI-รหัสหน่วยงาน-เลขที่**

**(Document No.)**

**ฉบับที่ : A**

**(Issue)**

**แก้ไขครั้งที่ : 00**

**(Revision No.)**

**สำเนาฉบับที่ : 00**

**(Copy No.)**

**วันที่บังคับใช้ครั้งแรก : วัน /เดือน/ ปี**

|  |  |  |  |
| --- | --- | --- | --- |
|  | **ชื่อ-สกุล****(Name)** | **ลายมือชื่อ****(Signature)** | **วันที่ทบทวน****เอกสาร** |
| **ผู้จัดทำ****(Prepared By)** | **ชื่อ-สกุล นางลักขณา ศรีปัดถา****(รองหัวหน้างานการพยาบาลคลินิกเฉพาะทางสาขาศัลยกรรม)** |  |  |
| **ผู้ตรวจสอบ****(Checked By)** | **ชื่อ-สกุล นางสาวอุไรวรรณ บุญถม** **(หัวหน้างานการพยาบาลคลินิกเฉพาะทางสาขาศัลยกรรม)** |  |  |
| **ผู้ตรวจสอบ****(Checked By)** | **นางจุลินทร ศรีโพนทัน****(รองหัวหน้าพยาบาลด้านวิชาการ)** |  |  |
| **ผู้อนุมัติ****(Approved By)** | **นางวไลพร ปักเคระกา****(หัวหน้าพยาบาล)** |  |  |

**สารบัญ**

**เรื่อง หน้า**

1. วัตถุประสงค์ 1

2. ขอบข่าย 1 3. คำจำกัดความ 1

4. อุปกรณ์และเครื่องมือที่ใช้ 1

5. ขั้นตอนการปฏิบัติงาน 1

6. ข้อควรระวัง

7. เอกสารอ้างอิง 1

8. เอกสารแนบท้าย 2

|  |
| --- |
| **ประวัติการแก้ไขเอกสาร** |
| **ฉบับที่** | **แก้ไขครั้งที่** | **วันที่บังคับใช้** | **รายละเอียดการแก้ไข** |
| A | 00 |  | ประกาศใช้วิธีปฏิบัติแนวทางการเตรียมผู้ป่วยก่อนส่องกล้องทางเดินอาหารส่วนบน งานการพยาบาลคลินิกเฉพาะทางสาขาศัลยกรรม |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**ระเบียบปฏิบัติ**

**เรื่อง แนวทางการเตรียมผู้ป่วยก่อนส่องกล้องทางเดินอาหารส่วนบน งานการพยาบาลคลินิกเฉพาะทางสาขาศัลยกรรม**

**1. วัตถุประสงค์ (Purpose)**

1.1 เพื่อใช้เป็นแนวปฏิบัติในการให้ข้อมูลผู้ป่วยที่ต้องเข้ารับบริการส่องกล้องทางเดินอาหารส่วนบนและการจองส่องกล้องในระบบโรงพยาบาลให้เป็นมาตรฐานเดียวกัน

 1.2 เพื่อป้องกันภาวะแทรกซ้อนที่อาจเกิดขึ้นกับผู้ป่วยส่องกล้องทางเดินอาหารส่วนบนจากการปฏิบัติตัวเพื่อเตรียมส่องกล้องไม่ถูกต้อง

 1.3เพื่อลดค้าใช้จ่ายที่อาจเพิ่มขึ้น จากการรักษาภาวะแทรกซ้อนหลังการส่องกล้องจากการเตรียมตัวไม่ถูกต้อง

1.4 เพื่อป้องกันการงดและเลื่อนการส่องกล้อง จากการเตรียมตัวไม่ถูกต้องของผู้ป่วย การเตรียมผู้ป่วยและการจองส่องกล้องในระบบไม่ถูกต้องของพยาบาล

**2. ขอบข่าย (Scope)**

2.1 ใช้เป็นแนวทางในการปฏิบัติกับผู้ป่วยทุกรายที่เข้ารับการตรวจส่องกล้องทางเดินอาหารส่วนบน

**3. คำจำกัดความ (Definition)**

 การส่องกล้องตรวจหลอดอาหาร กระเพาะอาหาร และลำไส้เล็กส่วนต้น (EGD, Esophagogastroduodenoscopy) คือ การใช้กล้องส่องเข้าทางปาก ผ่านหลอดอาหารลงไปภายในเพาะอาหารและลำไส้เล็กส่วนต้น โดยการตรวจจะใช้กล้องลักษณะเป็นท่อขนาดเล็กปรับความโค้งงอได้ มีขนาดประมาณ 1 เซนติเมตร และส่วนปลายของกล้องจะมีเลนส์ขยายภาพ ส่วนอีกด้านจะส่งภาพมายังจอมอนิเตอร์ ซึ่งทำให้แพทย์เห็นภาพภายในอวัยวะที่ตรวจได้อย่างชัดเจน โดยการส่องกล้องวิธีนี้จะทำในกรณีมีการอักเสบ เป็นแผล มีเนื้องอก หรือมีการตีบตัน ผู้ที่ปวดท้องส่วนบนเมื่อได้รับการรักษาแล้วยังไม่ดีขึ้น มีการกลืนลำบาก อาเจียนเป็นเลือด เพื่อตัดชิ้นเนื้อเพื่อพิสูจน์ หรือเก็บของเหลว น้ำย่อยตรวจ เพื่อการรักษาตัดติ่งเนื้อ (polyp) จี้ทำลายเนื้องอกออกทางเดินอาหารส่วนบน เพื่อการใส่เครื่องมือ หรืออุปกรณ์ต่างๆ ผ่านทางกล้องส่งตรวจ เช่นเครื่องมือขยายหลอดอาหาร อุปกรณ์ฉีดยา หรือรัดหลอดเลือดโป่งพองของหลอดอาหารเป็นต้น

**4.นโยบายปฏิบัติ (Policy)**

 ผู้ป่วยที่เข้ารับบริการ ที่ต้องได้รับการส่องกล้องทางเดินอาหารส่วนบน ต้องได้รับข้อมูลวิธีการตรวจส่องกล้อง การเตรียมตัวก่อนตรวจให้ถูกต้องและการจองคิวส่องกล้องในระบบโรงพยาบาลเป็นไปตามขั้นตอนการปฏิบัติที่กำหนดไว้

**5.ขั้นตอนการปฏิบัติ (Procedure)**

 5.1 การให้ข้อมูลการตรวจส่องกล้องและการลงชื่อยินยอมทำหัตถการ

 5.1.1 แพทย์วางแผนการรักษาหรือการส่งวินิจฉัยโรคเพิ่มเติมด้วยการส่องกล้องทางเดินอาหารส่วนบน แพทย์ให้ข้อมูลผู้ป่วยและญาติเกี่ยวกับการเจ็บป่วย แนวทางการรักษา วิธีการรักษาและผลข้างเคียงที่อาจเกิดขึ้น

 5.1.2 เมื่อผู้ป่วยและญาติสมัครใจรักษาแพทย์และผู้ป่วยเซ็นยินยอมการทำหัตถการ ญาติและพยาบาลเซ็นเป็นพยาน

 5.2 การให้ข้อมูลการเตรียมตัวของผู้ป่วยก่อนการส่องกล้อง

 5.2.1 พยาบาลซักประวัติโรคประจำตัว และการรับประทานยา โดยเฉพาะอย่างยิ่งในกลุ่มยาต้านการแข็งตัวของเลือด ยาต้านเกร็ดเลือด เช่น ยาแอสไพริน วาร์ฟาริน คลอพิโดเจรลและแนะนำให้ผู้ป่วยงดรับประทานยาเพื่อเตรียมตรวจตามแผนการรักษาของแพทย์

 5.2.2 พยาบาลให้คำแนะนำการเตรียมตัวเพื่อตรวจส่องกล้อง ดังนี้

 1) รับประทานยาตามแผนการรักษาของแพทย์

 2) งดน้ำ งดอาหารหลังเวลา 24.00 น. ก่อนมาตรวจ

 3) อาน้ำแปรงฟันให้สะอาด

 4)นำญาติมาด้วย 1 คนและนำบัตรประจำตัวมาด้วย เช่น บัตรทอง บัตรประชาชน บัตรประกันสังคม

 5) ถ้ากินยาละลายลิ่มเลือดให้งดยาก่อนมาอย่างน้อย 7 วัน

 6) กรณีใบส่งตัวหมดอายุให้ขอใบส่งตัวจากโรงพยาบาลต้นสังกัดก่อนมาตรวจ

 7) ยื่นใบนัดที่ห้องตรวจหมายเลข 22 เวลา 08.00 น.

 8) ชั่งน้ำหนัก วัดส่วนสูง วัดความดัน นั่งรอพยาบาลเรียกชื่อ

 9) ยื่นเอกสารที่ห้องส่องกล้อง อาคารอุบัติเหตุฉุกเฉิน ชั้น 5

 5.3 การจองส่องกล้องในระบบและการออกใบนัดผู้ป่วย

 5.3.1 กรอกข้อมูลการจองคิวส่องกล้องในระบบการจองผ่าตัดของโปรแกรมโรพยาบาล ลงข้อมูลชื่อผู้ป่วย โรคประจำตัว น้ำหนัก การงดน้ำงดอาหาร แพทย์ผู้ทำการส่องกล้อง การใช้ยาระงับความรู้สึก วัน เวลาการนัดส่องกล้อง

 5.3.2 ออกใบนัดคลินิกส่องกล้อง+OR ศัลย์ ระบุวันเวลาการนัดผู้ป่วยตามแผนการรักษาแนบ คำสั่งการรักษาของแพทย์และใบเซ็นยินยอมการทำหัตถการ

 5.4 การให้ข้อมูลการนัดหมายผู้ป่วย

 5.4.1 พยาบาลตรวจสอบความถูกต้องของเอกสาร มีการทวนสอบก่อนแจกใบนัดให้ผู้ป่วยและทวนสอบกับผู้ป่วยทุกครั้ง

 5.4.2 ตรวจสอบเอกสารสิทธิ์ของผู้ป่วย แนะนำการขอใบส่งตัวจากต้นสังกัดกรณีใบส่งตัวหมดอายุ

 5.4.3 แจกใบนัด ให้ข้อมูลผู้ป่วยในการเตรียมตัวเพื่อตรวจส่องกล้องและทวนสอบตวามเข้าใจในการเตรียมตัวก่อนมาและการมารับการตรวจรักษาตามนัดทุกครั้ง

**6. ข้อควรระวัง (Precaution)**

 **6.1 ควรสอบถามข้อมูลโรคประจำตัวของผู้ป่วยและยาที่รับประทาน แนะนำการงดรับประทานยาเพื่อป้องกันภาวะแทรกซ้อนที่อาจเกิดขึ้นกับผู้ป่วย จากการปฏิบัติตัวเพื่อเตรียมตัวส่องกล้องไม่ถูกต้อง เช่น ผู้ป่วยกินยาวาร์ฟารินอาจทำให้เกิดเลือดออกในทางเดินอาหารได้ง่าย**

 **6.2 ตรวจสอบเอกสารสิทธิ์ของผู้ป่วย แนะนำการขอใบส่งตัวจากต้นสังกัด กรณีใบส่งตัวหมดอายุเพื่อป้องกันการงดและเลื่อนการส่องกล้อง**

7.เอกสารอ้างอิง

นัทธมน วุทธานนท์. การปฏิบัติการพยาบาลในคลินิกศัลยกรรม. คณะพยาบาลศาสตร์ มหาวิทยาลัยเชียงใหม่, 2554.